钦定古今图书集成/方舆汇编/边裔典/第030卷 > 陈
## 钦定古今图书集成/方舆汇编/边裔典/第030卷 > 陈

### 文帝天嘉三年闰二月己酉以百济王馀明为抚东大将军

按：《陈书文帝本纪》云云。

### 废帝光大元年百济来贡是年百济亦纳贡于齐

按：《陈书废帝本纪》，光大元年“九月，百济国遣使献方
物。”

按，《北史齐后主本纪》，“天统三年冬十月，百济国遣使
朝贡。”

### 宣帝大建二年北齐加百济王骠骑大将军

按《陈书》不载。　按《北史齐后主本纪》，“武平元年二月
癸亥，以百济王馀昌为使持节侍中骠骑大将军，带
方郡公，王如故。”

大建三年，《北齐》加《百济》王都督、刺史。

按《陈书》不载。　按《北史齐后主本纪》，“武平二年春正
月戊寅，以百济王馀昌为使持节都督东青州刺史。
大建四年，百济遣使朝贡于北齐。”

按，《陈书》不载，　接《北史齐后主本纪》，“武平三年，百济
遣使朝贡。”

大建九年。《百济》遣使献方物是年百济。又遣使献方
物于周。

按《陈书宣帝本纪》：大建九年：“七月己卯，百济国遣使
献方物。”

按《周书武帝本纪》，“建德六年十一月庚午，百济遣使
献方物。”　按《百济本传》，百济者，其先盖马韩之属国，
扶馀之别种。有仇台者，始国于带方。故其地界东极
新罗，北接高句丽，西南俱限大海。东西四百五十里，
南北九百馀里，治固麻城。其外更有五方：中方曰古
沙城，东方曰得安城，南方曰久知下城，西方曰刀先
城，北方曰熊津城。王姓夫馀氏，号于罗瑕，民呼为鞬
吉支，夏言并王也；妻号于陆，夏言妃也。官有十六品，
左平五人，一品达率三十人，二品恩率、三品德率，四
品捍率，五品奈率六品、六品以上冠饰银华；将德七
品，紫带；施德八品，皂带；固德九品，赤带；李德十品，青
带；对德十一品，文督、十二品，皆黄带；武督，十三品佐
军，十四品振武，十五品克虞，十六品皆白带。自恩率
以下，官无常员，各有部司，分掌众务。内官有前内部、
谷部、肉部、内掠部、外掠部、马部、刀部、功德部、药部、木
部、法部、后官部。外官有司军部、司徒部、司空部、司寇
部、点口部、客部、外舍部、绸部、日官部、都市部。都下有
万家，分为五部，曰上部、“前部、中部、下部、后部”，统兵五
百人。五方各有方领一人，以达率为之；郡将三人，以
德率为之；方统兵一千二百人以下、七百人以上。城
之内外民庶及馀小城，咸分隶焉。其衣服，男子略同
于高丽。若朝拜祭祀，其冠两厢加翅，戎事则不。拜谒
之礼，以两手据地为敬。妇人衣以袍而袖微大。在室
者编发“盘于首，后垂一道为饰，出嫁者乃分为两道焉。”兵有弓箭刀槊。俗重骑射，兼爱坟史。其秀异者颇
解属文，又解阴阳五行。用宋《元嘉历》，以建寅月为岁
首。亦解医药、卜筮、占相之术。有投壸、樗蒱等杂戏，然
尤尚弈棋。僧尼寺塔甚多，而无道士。赋税以布绢丝
麻及米等，量岁丰俭，差等输之。其刑罚，反叛、退军及
杀人者斩；盗者流，其赃两倍征之。妇人犯奸者，没入
夫家为婢。婚娶之礼，略同华俗。父母及夫死者，三年
治服；馀亲则葬讫除之。土田下湿，气候温暖。五谷、杂
果、菜蔬及酒醴、肴馔、药品之属，多同于内地，唯无驼、
驴、骡、羊、鹅、鸭等。其王以四仲之月祭天及五帝之神，
又每岁四祠其始祖仇台之庙，自晋、宋、齐、梁据江左，
后魏宅中原，并遣使称藩，兼受封拜。齐氏擅东夏，其
王隆亦通使焉。隆死，子昌立。建德六年，齐灭，昌始遣
使献方物。

大建十年《百济》献方物于周。

按《陈书》。不载　按《周书宣帝本纪》。宣政元年“冬十月
戊子。百济遣使献方物。”

### 后主至德二年十一月戊寅百济国遣使献方物

按：《陈书后主本纪》云云。

至德四年。秋九月丁未。《百济国》遣使献方物。

按：《陈书后主本纪》云云。